# Հայաստանի վոլեյբոլի ֆեդերացիա[խմբագրել | խմբագրել կոդը]

| Հայաստանի վոլեյբոլի ֆեդերացիա
 |
| --- |
| Տեսակ | մարզական ֆեդերացիա և volleyball association? |
| Երկիր |  Հայաստան |
| Հիմնադրված | 1991 |
| Գլխադասային գրասենյակ | Երևան, Հայաստան |
| Կայք | vfa.am​(հայ.)​(անգլ.) |

**Հայաստանի վոլեյբոլի ֆեդերացիա**, վոլեյբոլը, լողափնյա վոլեյբոլը և ձյան վրա վոլեյբոլը կարգավորող մարմինը Հայաստանում, որը կառավարվում է Հայաստանի օլիմպիական կոմիտեի կողմից: Ֆեդերացիայի գլխավոր գրասենյակը գտնվում է Երևանում։

## Պատմություն

Վոլեյբոլը միշտ եղել է տարածված մարզաձև Հայաստանում, 1972 թվականից Երևանում գործում է վոլեյբոլի դպրոց։ Մինչև Հայաստանի անկախացումը, հայ վոլեյբոլիստները մասնակցել են միջազգային մրցումների Խորհրդային Միության թիմերի կազմում։

Ֆեդերացիան հիմնադրվել է 1991 թվականին։ 2026 թվականի հունվարի 10-ին կայացած ֆեդերացիայի 10-րդ հաշվետու-ընտրական համագումարում նրա նախագահ է ընտրվել Կարեն Ասմարյանը։

Ֆեդերացիան վերահսկում է վոլեյբոլի մասնագետների պատրաստումը և կազմակերպում է վոլեյբոլի ազգային մրցաշարեր ամբողջ երկրում։ Հայ վոլեյբոլիստները մասնակցում են վոլեյբոլի եվրոպական, միջազգային և օլիմպիական տարբեր մակարդակի մրցումների։ Ֆեդերացիան Վոլեյբոլի միջազգային ֆեդերացիայի և Վոլեյբոլի եվրոպական կոնֆեդերացիայի լիիրավ անդամ է։

Ֆեդերացիան վերահսկում է վոլեյբոլի ազգային 33 և լողափնյա վոլեյբոլի ազգային 52 թիմեր ամբողջ երկրում։ Ֆեդերացիան կազմակերպում է նաև երիտասարդական վոլեյբոլի դասընթացներ և դպրոցներին նվիրաբերում է սարքավորումներ։

## Գործունեություն

Ֆեդերացիան կազմակերպում է վոլեյբոլի տարբեր միջազգային և եվրոպական մրցումներ, այդ թվում՝

2015 թվականի հուլիսին Սևան քաղաքում անցկացվել է Արևելյան Եվրոպայի մինչև 18 տարեկանների լողափնյա վոլեյբոլի առաջնությունը։

2015 թվականի փետրվարին Ծաղկաձորում անցկացվել է ձյան վոլեյբոլի առաջին առաջնությունը։ Նույն թվականին Հայաստանում տեղի է ունեցել Արևելյան Եվրոպայի երկրների ասոցիացիայի համաժողովը, որին մասնակցել են 9 երկրների վոլեյբոլի ֆեդերացիաների նախագահներ և ներկայացուցիչներ։

2016 թվականին Երևանում կազմակերպվել է լողափնյա վոլեյբոլի առաջին միջազգային մրցաշարը։

2017 թվականի նոյեմբերին Վոլեյբոլի եվրոպական կոնֆեդերացիայի նախագահ Ալեքսանդր Բորիչիչը ժամանել է Երևան՝ Հայաստանի վոլեյբոլի ֆեդերացիայի հետ համագործակցության խորացման հարցերը քննարկելու համար։

2018 թվականի սեպտեմբերին Երևանում տեղի է ունեցել Արևելյան Եվրոպայի տղամարդկանց լողափնյա վոլեյբոլի առաջնությունը, որը համարվում էր Օլիմպիական խաղերի վարկանիշային մրցաշար։ Այդ տարի Երևանում տեղի է ունեցել նաև մինչև 15 տարեկանների Եվրոպայի առաջնության որակավորման փուլը։

2019 թվականի սեպտեմբերի 1-ին Երևանում տեղի է ունեցել տղամարդկանց լողափնյա վոլեյբոլի Արևելյան Եվրոպայի առաջնությունը։

2020 թվականի հունվարին Ծաղկաձորում անցկացվել է Արևելյան Եվրոպայի ձյան վոլեյբոլի ասոցիացիայի տղամարդկանց և կանանց առաջին մրցաշարը։ 2020 թվականի փետրվարին Ծաղկաձորում անցկացվել է նաև ձյան վոլեյբոլի «Եվրոտուրը»։

## Նախագահներ

* 1991-1998՝ Ռայիկ Ղուկասյան

* 1998-2003՝ Ռոբերտ Ջանիբեկյան
* 2003-2010՝ Խաչիկ Ասմարյան
* 2010՝ Կարեն Ասմարյան (պաշտոնակատար)
* 2010-2013՝ Սուրիկ Խաչատրյան
* 2013-2017՝ Արթուր Բաղդասարյան
* 2017-2026՝ Հրաչյա Մուրադյան
* 2026-ից՝ Կարեն Ասմարյան

## Տես նաև

* Վոլեյբոլը Հայաստանում
* Սպորտը Հայաստանում

## Ծանոթագրություններ

## Արտաքին հղումներ

* Հայաստանի վոլեյբոլի ֆեդերացիա Արխիվացված 2015-05-10 Wayback Machine-ում պաշտոնական կայք
* Հայաստանի վոլեյբոլի ֆեդերացիայի էջը Ֆեյսբուքում2